
Alle besvarer oppgave 1, deretter løses enten oppgave 2 eller 3. I vurderingen vil delene telle 50% hver.

1) Hvorfor er strategisk kommunikasjon som praksis kritisert? Redegjør for kritiske innvendinger du kjenner til fra pensum, særlig med hensyn til demokrati, maktforhold og offentlighet. Gi eksempler.  

2) I boka Public Relations and Social Theory finnes det kapitler som tar for seg arbeidene til henholdsvis Max Weber og Ulrich Beck. Redegjør for forskjeller og eventuelle likheter mellom disse teoretikerne. Legg spesielt vekt på aspekter som modernitet, byråkrati og risiko. Diskuter deretter hvordan deres teorier kan brukes for å analysere strategisk kommunikasjon. Gi eksempler.

3) I boka Public Relations and Social Theory finnes det kapitler som tar for seg arbeidene til henholdsvis Robert Putnam og Gayatri Chakravorty Spivak. Gjør rede for hovedtrekk i deres perspektiver på henholdsvis sosial kapital og representasjon/marginalisering. Diskuter deretter hvordan teoriene kan brukes til å analysere strategisk kommunikasjon i lys av makt og inkludering. Gi eksempler.  


Sensorveiledning

· A: Meget presis redegjørelse, god oversikt, selvstendig drøfting. Nyansrik forståelse av teori og praksis. Bruker eksempler aktivt.
· B: God struktur og drøfting, men mindre selvstendig eller nyansert. Kan mangle dybde i enkelte deler.
· C: God, men beskrivende. God forståelse av teorier, men svakere drøfting og kobling til samfunnsperspektivet.
· D: Begrenset, fragmentert kunnskap. Vanskelig å se sammenheng mellom teori og oppgave.
· E: Minimumsprestasjon. Meget generell, men viser noe kunnskap om begrepene.
· F: Mangler grunnleggende forståelse. Svært fragmentert eller irrelevant.

Oppgave 1: Kritikk av strategisk kommunikasjon
Redegjørelse for sentrale kritiske perspektiver på strategisk kommunikasjon/PR:
· Demokratiske utfordringer (f.eks. skjev representasjon, maktulikhet, transparens).
· Kritikk av manipulasjon/spin, ”manufacturing consent”, påvirkning av offentligheten.
· Etiske dilemmaer.
· Evne til å knytte kritikken til pensumlitteratur og eksempler

· A/B: Presis og balansert oversikt over kritikkens hovedretninger, selvstendig drøfting av relevans i et samfunnsperspektiv. Bruk av konkrete eksempler.
· C: Redegjør rimelig godt, men kan mangle nyanser eller eksempler. Noe oppramsing.
· D/E: Veldig generell kritikk, lite kobling til teori. Få eller ingen eksempler.


Oppgave 2: Weber og Beck
· Redegjørelse:
· Weber: modernitet, byråkrati, rasjonalisering.
· Beck: risikosamfunn, refleksiv modernitet.
· Likheter/ulikheter (f.eks. syn på modernitet, struktur vs. risiko).
· Anvendelse: Hvordan disse perspektivene kan brukes til å forstå strategisk kommunikasjon:
· Weber: institusjoner, organisasjonslogikk, makt i byråkratiske systemer.
· Beck: kommunikasjonens rolle i risikodebatter, legitimitet, tillit.

· A/B: Klart grep om begge teoretikerne, evne til sammenlikning og nyanser. Selvstendig drøfting av relevans for strategisk kommunikasjon.
· C: Korrekt redegjørelse, men svakere på sammenlikning eller anvendelse.
· D/E: Overflatisk, svært generell, liten forståelse av teoriene.

Oppgave 3: Putnam og Spivak
· Redegjørelse:
· Putnam: sosial kapital, tillit, nettverk, samfunnsbånd.
· Spivak: representasjon, marginalisering, ”subaltern” – hvem får stemme?
· Likheter/ulikheter: fellesskap vs. utenforskap.
· Anvendelse: Hvordan dette kan brukes til å analysere strategisk kommunikasjon:
· Putnam: PRs rolle i å bygge/bryte sosial kapital, relasjoner mellom institusjoner og borgere.
· Spivak: Strategisk kommunikasjon og ekskluderte stemmer, makt og representasjon.

· A/B: Evne til å forklare begge teorier tydelig, trekke linjer mellom dem, og drøfte relevans for makt og inkludering.
· C: Fornuftig redegjørelse, men mindre drøfting eller uklare eksempler.
· D/E: Generell omtale av ”tillit” og ”marginalisering” uten å koble til teoretikerne.



